પોલીસ સૂત્રોના જણાવ્યા અનુસાર ગોત્રી વિસ્તારમાં ક્રિસ્ટલ યજ્ઞપુરૂષ ખાતે રહેતા અને સાવલી ખાતે શિવરામ હોસ્પિટલમાં આયુર્વેદ તબીબ તરીકે ફરજ બજાવતા શરદ સાકરલાલ પારેખે ગત તારીખ ૧૪મીના રોજ આપઘાત કર્યો હતો. તેમણે મરતા અગાઉ સ્યુસાઇડ નોટ લખી હતી. જે પોલીસના હાથમાં આવી ગઇ હતી. આ સ્યુસાઇડ નોટમાં ગોરવા વિસ્તારમાં અભય નગર ખાતે રહેતા અશોક બ્રહ્મભટ્ટ પાસેથી સવા છ લાખ લીધા હોવાનો ઉલ્લેખ કર્યો હતો. જે નાણાં પરત આપી શકતો નહી હોવાથી અશોક બ્રહ્મભટ્ટ દ્વારા તેમના પર કેસ પણ કરવામાં આવ્યા હતા. જેના પગલે શરદ પારેખને ધમકી આપીને ગંગોત્રી વિસ્તારમાં આવેલ મકાનનો બોગસ દસ્તાવેજ પણ કરાવી લીધો હતો. અશોક બ્રહ્મભટ્ટે અત્યાર સુધી સવા છ લાખની સામે ૫૪ લાખ જેટલી રકમ ચૂકવી દીધી હતી. તેમ છતા તેણે આઠ થી દસ જેટલા કોરા ચેક પર સહી કરવીને લઇ લીધા હતી. જે ફીરોજ નામની વ્યક્તિને આપી દીધી હતા. જે ચેક ફીરોજે રીટર્ન કરાવ્યા હતા. ત્યાર પછી આ બંન્ને સાવલી હોસ્પિટલમાં આવીને જે કાંઇ નાણાં આવે તે તમામ નાણાં લઇ લેતા હતા. તેમાંથી કોઇ જ નાણા શરદ પારેખને મળતા ન હતા. તેમ છતાં તેઓ તરફથી તેને મુસ્લીમ અસામાજીક તત્વો દ્વારા હાથ પગ કાપી નાંખવાની તેમજ તેની પત્નીને ઉઠાવીને તેના પર બળાત્કાર ગુજારવાની ધમકી આપવામાં આવતી હતી.